22.11.2022
EL
Επίσημη Εφημερίδα της Ευρωπαϊκής Ένωσης
L 302/81
3.3.5.
Εάν αποφασιστεί η ακτινοβόληση του οπίσθιου τμήματος του οχήματος, το σημείο αναφοράς καθορίζεται όπως στα σημεία 3.3.1 έως 3.3.4 ανωτέρω.
Το όχημα στην περίπτωση αυτή είναι εγκατεστημένο στρέφοντας το οπίσθιο τμήμα του προς την κεραία και τοποθετημένο ως να είχε στραφεί οριζοντίως κατά 180o γύρω από το κεντρικό του σημείο, δηλαδή έτσι ώστε η απόσταση από την κεραία έως το πλησιέστερο τμήμα του εξωτερικού αμαξώματος του οχήματος να παραμένει η ίδια.
Αυτό περιγράφεται στο σχήμα 3 στο προσάρτημα 1 του παρόντος παραρτήματος.
4.
Απαιτήσεις δοκιμών
4.1.
Περιοχή συχνοτήτων, χρόνος παραμονής, πόλωση.
Το όχημα εκτίθεται σε ηλεκτρομαγνητική ακτινοβολία στην περιοχή συχνοτήτων 20-2 000 MHz σε κάθετη πόλωση.
Η διαμόρφωση σήματος δοκιμής είναι:
α) διαμόρφωση πλάτους (AM), με διαμόρφωση 1 kHz και βάθος διαμόρφωσης 80 % στην περιοχή συχνοτήτων 20 έως 800 MHz· και β) διαμόρφωση παλμών (PM), ton 577 μs, περίοδος 4600 μs στην περιοχή συχνοτήτων 800-2 000 MHz.
Εάν δεν έχει συμφωνηθεί διαφορετικά μεταξύ της τεχνικής υπηρεσίας και του κατασκευαστή του οχήματος.
Το μέγεθος του βήματος συχνότητας και ο χρόνος παραμονής επιλέγονται σύμφωνα με το πρότυπο ISO 11451-1.
4.1.1.
Η τεχνική υπηρεσία εκτελεί τη δοκιμή στα διαστήματα που προσδιορίζονται στο πρότυπο ISO 11451-1 σε όλη την περιοχή συχνοτήτων 20-2 000 MHz.
Εναλλακτικά, εάν ο κατασκευαστής παρέχει στοιχεία μέτρησης για ολόκληρη τη ζώνη συχνοτήτων από εργαστήριο δοκιμών πιστοποιημένο ως προς τα σχετικά μέρη του ISO 17025 και αναγνωρισμένο από την αρχή έγκρισης τύπου, η τεχνική υπηρεσία μπορεί να επιλέξει μειωμένο αριθμό σημειακών καλύψεων στην περιοχή συχνοτήτων, π.χ.
27, 45, 65, 90, 120, 150, 190, 230, 280, 380, 450, 600, 750, 900, 1300 και 1800 MHz προκειμένου να βεβαιώσει ότι το όχημα πληροί τις απαιτήσεις του παρόντος παραρτήματος.
Εάν ένα όχημα αποτύχει στις δοκιμές που ορίζονται στο παρόν παράρτημα, επαληθεύεται ότι απέτυχε υπό τις σχετικές συνθήκες δοκιμής και όχι ως αποτέλεσμα της παραγωγής μη ελεγχόμενων πεδίων.
5.
Παραγωγή της απαιτούμενης ισχύος πεδίου
5.1.
Μεθοδολογία δοκιμής
5.1.1.
Η μέθοδος αντικατάστασης σύμφωνα με το πρότυπο ISO 11451-1 χρησιμοποιείται για τον καθορισμό των συνθηκών του πεδίου δοκιμής.
5.1.2.
Βαθμονόμηση Για TLS χρησιμοποιείται ένας καθετήρας πεδίου στο σημείο αναφοράς οχήματος.
Για κεραίες, χρησιμοποιούνται τέσσερις καθετήρες πεδίου στη γραμμή αναφοράς οχήματος.